Izziņa par atzinumos sniegtajiem iebildumiem

|  |
| --- |
| Ministru kabineta noteikumu “"Grozījumi Ministru kabineta 2019.gada 25.jūnija noteikumos Nr.276 "Valsts izglītības informācijas sistēmas noteikumi"" projektsVSS-1051 |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 03.12.2020. noteikumu projekts izsludināts Valsts sekretāru sanāksmē25.01.2021. noteikumu projekts nosūtīts elektroniskai saskaņošanai25.02.2021. noteikumu projekts nosūtīts elektroniskai saskaņošanai18.03.2021. noteikumu projekts nosūtīts elektroniskai saskaņošanai |
| Saskaņošanas dalībnieki |

|  |  |
| --- | --- |
| Tieslietu ministrija (TM), Finanšu ministrija (FM), Labklājības ministrija (LM), Iekšlietu ministrija (IM), Veselības ministrija (VM), Vides aizsardzības un reģionālās attīstības ministrija (VARAM), Latvijas Brīvo arodbiedrību savienība (LABS), Latvijas Darba devēju konfederācija (LDDK),Latvijas Pašvaldību savienība (LPS) |  |
|  |  |

 |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Šādu jautājumu nav.** |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija  | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to vai iebildums ir ņemts vērā. | Projekta attiecīgā punkta (panta) galīgā redakcija, norāde uz to ziņojuma vai saistīto dokumentu projektos, vai arī pamatojums gadījumos, kad iebildumi nav ņemti vērā. Arī atsauces uz citiem iebildumiem, ja to saturs sakrīt. |
| 1 | 2 | 3 | 4 | 5 |
| **2021. gada februārī izsūtītā noteikumu projekta saskaņošana** |
| 1. | papildināt noteikumus ar 11.23.1 punktu šādā redakcijā: “11.23.1 mobilā tālruņa numurs un, elektroniskā pasta adrese un oficiālā elektroniskā adrese; (izglītojamajiem, kuri sasnieguši 18 gadu vecumu);” papildināt noteikumus ar 11.24.1 apakšpunktu šādā redakcijā: “11.24.1 “vecāku mobilā tālruņa numurs un, elektroniskā pasta adrese un oficiālā elektroniskā adrese (izglītojamajiem līdz 18 gadu vecumam) ; | **Vides aizsardzības un reģionālās attīstības ministrijas 04.03.2021. atzinums**:1. Noteikumu projekta 11.23.1 un 11.24.1. punktā minēts, ka jānorāda oficiālā elektroniskā adrese (turpmāk – e-adrese). Fiziskām personām e-adreses identifikators ir personas kods, līdz ar to aicinām svītrot nepieciešamību norādīt e-adresi kā izglītojamā informāciju.

Lai gan pastāv iespēja VIIS veikt integrāciju ar e-adrešu informācijas sistēmu, lai iegūtu ziņas par e-adreses statusu konkrētiem adresātiem, iesakām pārbaudīt e-adreses esamību, izmantojot dokumentu vadības sistēmu, pirms notiek saziņa ar adresātu, lai tādējādi varētu nodrošināt Oficiālās elektroniskās adreses likumā noteikto e-adreses paziņošanas prioritāti. Faktiski, ja iestādes rīcībā ir personas kods, iestādei ir pieejami dati, kas ļauj pārbaudīt personas e-adreses konta esamību. Tāpat lūdzam ņemt vērā, ka brīvprātīgi e-adresi var izmantot Iedzīvotāju reģistrā reģistrēta fiziskā persona no 14 gadu vecuma. | **Ņemts vērā**. Precizēta punkta redakcija. Papildus norādām, Tieslietu ministrijas priekšlikums par saikļa un/vai izmantošanu nav ņemts vērā un noteikumu projektā iekļauts, ka sistēmā norāda elektroniskā pasta adresi un mobilā tālruņa numuru, lai izglītības iestādei būtu tiesības sistēmā ievadīt un tādējādi sistēmā apstrādāt abus minētos kontaktinformācijas veidus, ja persona vēlēsies norādīt abus.  | Precizēta attiecīgo punktu reakcija. papildināt noteikumus ar 11.23.1 apakšpunktu šādā redakcijā:“11.23.1 mobilā tālruņa numurs un elektroniskā pasta adrese (izglītojamajiem, kuri sasnieguši 18 gadu vecumu);”papildināt noteikumus ar 11.24.1 apakšpunktu šādā redakcijā:“11.24.1 “vecāku mobilā tālruņa numurs un elektroniskā pasta adrese (izglītojamajiem līdz 18 gadu vecumam) ;”No noteikumu projekta svītrota norma, kas paredzēja Oficiālās elektroniskās adreses saglabāšanu sistēmā. |
| 2. | 79. Sistēma tiešsaistes režīmā no Fizisko personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 28. jūniju.  | **Iekšlietu ministrijas 05.03.2021. atzinums:** Aizstāt projekta 50.punktā ietvertajā Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 79.punktā skaitļus un vārdus “2021.gada 28.jūniju” ar skaitļiem un vārdiem “2021.gada 1.augustu”. Vēršam uzmanību, ka iepriekš starp Pilsonības un migrācijas lietu pārvaldi un Izglītības un zinātnes ministriju tika panākta vienošanās informācijas apmaiņu uzsākt 2021.gada 1.augustā. Turklāt projekta sākotnējās ietekmes novērtējuma ziņojuma (anotācijas) I sadaļas 2.punktā (9. un 10.lapaspuse) ir norādīts, ka grozījumu projektā paredzēts, ka Valsts izglītības informācijas sistēma tiešsaistes režīmā no Fizisko personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021.gada 1.augustu, jo informācijas apmaiņas risinājumus ir nepieciešams izstrādāt un pielāgot Fizisko personu reģistram. | **Ņemts vērā**.  | 79. Sistēma tiešsaistes režīmā no Fizisko personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1.augustu. |
| 3. | Anotācijas I. sadaļas 4.punkts. | **Vides aizsardzības un reģionālās attīstības ministrijas 04.03.2021. atzinums**:Lūdzu prezicēt anotācijas I sadaļas 4. punkta redakciju, norādot, ka noteikumu projekts neparedz jaunu pakalpojumu izveidi vai esošo pakalpojumu pilnveidi. | **Ņemts vērā.** | Precizēts anotācijas I. sadaļas 4.punkts. |
| **2021. gada janvārī izsūtītā noteikumu projekta saskaņošana** |
| 1. | 6. Papildināt noteikumus ar 5.8. apakšpunktu šādā redakcijā:“5.8. izglītības iestāžu un sistēmā iekļauto personu anketēšanai un apziņošanai.”; | **Tieslietu ministrijas 02.02.2021. atzinums**:1. Projekta 6. punkts, kas papildina Ministru kabineta 2019. gada 25. jūnija noteikumus Nr. 276 "Valsts izglītības informācijas sistēmas noteikumi" (turpmāk – noteikumi Nr. 276) ar 5.8. apakšpunktu, paredz, ka, izveidojot sistēmu, tās pārzinis uztur atbilstošu elektronisko vidi izglītības iestāžu un sistēmā iekļauto personu anketēšanai un apziņošanai. Anotācijas I sadaļas 2. punktā ir skaidrots, ka VIIS esošā funkcionalitāte tiek papildināta ar anketu moduli un apziņošanas servisu, kas izstrādāti projekta "VIIS attīstība – izglītības monitoringa sistēma" (Nr. 2.2.1.1/17/I/019) ietvaros, paredzot iespēju sistēmas lietotājiem izveidot un publicēt aptaujas anketas, kā arī izplatīt informāciju, izmantojot VIIS apziņošanas servisu.  No noteikumu Nr. 276 1. punkta nav izsecināms anketēšanas tiesiskais pamats. Ievērojot minēto, atkārtoti lūdzam papildināt anotāciju ar skaidrojumu par anketēšanas un apziņošanas tiesisko pamatu, proti, norādot konkrētas tiesību normas, kurās ietverts atbilstošs pilnvarojums | **Ņemts vērā**.  | Papildināts anotācijas I. sadaļas 2. punkts.  |
|  | 15. Papildināt noteikumus ar 11.12.1 apakšpunktu šādā redakcijā: “11.12.1 ziņas par izglītojamam pieprasītajiem asistenta pakalpojumiem:11.12.1 1. laika periods, par kuru tiek pieprasīti finanšu līdzekļi asistenta pakalpojuma nodrošināšanai;11.12.1 2. personas vārds, uzvārds, personas kods, kura sniedz asistenta pakalpojumu, kā arī asistenta pakalpojuma sniegšanas laika periods;11.12.1 3. līguma datums un līguma numurs, kas noslēgts starp izglītības iestādi un personu, kas sniedz asistenta pakalpojumu;11.12.1 4. asistenta faktiski nostrādāto stundu skaits mēnesī;”; | **Tieslietu ministrijas 02.02.2021. atzinums**:Projekta 15. punkts, ar ko papildina  noteikumus Nr. 276 ar 11.12.1 2. apakšpunktu, paredz norādīt personas, kura sniedz asistenta pakalpojumu, vārdu, uzvārdu un personas kodu. Ņemot vērā plānoto datu apstrādi, lūdzam anotācijā skaidrot asistenta personas datu apstrādes nepieciešamību.  | **Ņemts vērā**.  | Papildināts anotācijas I. sadaļas 2. punkts.  |
|  | 48. Papildināt noteikumus ar 511. punktu šādā redakcijā:“511. Izglītības iestāžu un sistēmā iekļauto personu anketēšanu un apziņošanu var veikt (anketēšanas rezultāti ir pieejami sistēmas lietotājam, kas anketu sistēmā izveido):511.1. izglītības iestāde (par iestādē reģistrētajiem izglītojamiem un pedagogiem);511.2. pašvaldības un izglītības iestāžu dibinātāji (attiecīgi par dibinātajās izglītības iestādēs reģistrētajiem izglītojamiem un pedagogiem);511.3. Izglītības un zinātnes ministrija un tās padotībā esošās valsts pārvaldes iestādes;511.4. citas institūcijas saskaņā ar normatīvajiem aktiem. | **Tieslietu ministrijas 02.02.2021. atzinums**:Nav skaidrs, kādi normatīvie akti paredzēti projekta 48. punktā ietvertajā noteikumu Nr. 276 511.4.apakšpunktā. Ievērojot minēto, lūdzam precizēt norādi uz normatīvajiem aktiem atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.7.apakšnodaļai.  | **Ņemts vērā.**  | Papildināts anotācijas I. sadaļas 2. punkts. |
|  | 81. Grozījumi šo noteikumu 31.punktā stājas spēkā 2020. gada 1. jūlijā”. | **Tieslietu ministrijas 02.02.2021. atzinums**: Projekta 59. punktā ietvertajā noteikumu Nr. 276 80. punktā minēts, ka grozījumi šo noteikumu 31.punktā stājas spēkā 2020. gada 1. jūlijā. Saskaņā ar Oficiālo publikāciju un tiesiskās informācijas likuma 9. panta ceturto daļu normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Ievērojot minēto, lūdzam precizēt projekta 59. punktā ietverto norādi uz noteikumu 31. punkta spēkā stāšanās laiku, lai tas nebūtu pretrunā Oficiālo publikāciju un tiesiskās informācijas likuma 9. panta ceturtajai daļai.  | **Ņemts vērā.**Drukas kļūda labota. | 81. Grozījumi šo noteikumu 31.punktā stājas spēkā 2021. gada 1. jūlijā”. |
|  | 79. Sistēma tiešsaistes režīmā no Iedzīvotāju reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1. augustu.80. Grozījumi šo noteikumu 31.punktā stājas spēkā 2021. gada 1. jūlijā”. | **Tieslietu ministrijas 02.02.2021. atzinums**:Atkārtoti lūdzam papildināt anotāciju ar pamatojumu projekta 59. punktā paredzētajā noteikumu Nr. 276 79. un 80. punktā ietvertajiem tiesību normu spēkā stāšanās termiņiem | **Ņemts vērā.**  | Papildināts anotācijas I. sadaļas 2. punkts.79. Sistēma tiešsaistes režīmā no Fizisko personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 28. jūniju.80. Grozījumu 2. punkts stājas spēkā 2021. gada 28. jūnijā.81. Grozījumi šo noteikumu 31.punktā stājas spēkā 2021. gada 1. jūlijā”. |
|  | 79. Sistēma tiešsaistes režīmā no Iedzīvotāju personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1. augustu. | **Iekšlietu ministrijas 04.02.2021. atzinums:**Vēršam uzmanību, ka 2021.gada 28.jūnijā stāsies spēkā Fizisko personu reģistra likums, kas paredz, ka valsts institūcijas un amatpersonas veiks vienotu fizisko personu identifikāciju un datu apstrādi vienotā fizisko personu reģistrācijas un uzskaites sistēmā – Fizisko personu reģistrā. Līdz ar Fizisko personu reģistra likuma spēkā stāšanos zaudēs spēku Iedzīvotāju reģistra likums, tādējādi, valsts informācijas sistēma “Iedzīvotāju reģistrs” izbeigs savu darbību. Ņemot vērā minēto: 1) aizstāt projekta 59.punktā ietvertajā Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 79.punktā un projekta sākotnējās ietekmes novērtējuma ziņojuma (anotācijas) I sadaļas 2.punktā (7.lapaspuse) vārdus “Iedzīvotāju reģistrs” (attiecīgā locījumā) ar vārdiem “Fizisko personu reģistrs” (attiecīgā locījumā); 2) papildināt projektu ar papildus grozījumu punktu, kas paredz aizstāt visā Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” tekstā vārdus “Iedzīvotāju reģistrs” (attiecīgā locījumā) ar vārdiem “Fizisko personu reģistrs” (attiecīgā locījumā). Vienlaikus paredzot, ka minētais grozījumu punkts stājas spēkā 2021.gada 28.jūnijā. | Ņemts vērā.Noteikumu projekts papildināts ar 2. punktu un veiktas izmaiņas reģistra nosaukumā, paredzot, ka izmaiņas stājas spēkā 28.06.2021. | 2. Aizstāt visā Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” tekstā vārdus “Iedzīvotāju reģistrs” (attiecīgā locījumā) ar vārdiem “Fizisko personu reģistrs” (attiecīgā locījumā);79. Sistēma tiešsaistes režīmā no Fizisko personu reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 28. jūniju.80. Grozījumu 2. punkts stājas spēkā 2021. gada 28. jūnijā.  |
|  | Anotācija. | **Tieslietu ministrijas 02.02.2021. atzinums**:Tieslietu ministrijas 2020. gada 17. decembra atzinuma Nr. 1-9.1/1382 5. punktā bija lūgts anotācijā skaidrot projekta 1.13. apakšpunktā (tagad 19. punktā) ietverto personas datu apstrādes mērķi un apjomu. Anotācijas I sadaļas 2. punktā ir skaidrots, ka ziņas Valsts izglītības informācijas sistēmā (turpmāk – VIIS) ir nepieciešamas, lai nodrošinātu obligātās dokumentācijas pieejamību izglītības iestādēs, lai nodrošinātu korektus datus izglītības dokumentos (tādēļ paredzēta personas datu ievade sistēmā un to pārbaude iedzīvotāju reģistrā), nodrošinātu statistikas apkopošanu par izglītības ieguves procesu Starptautiskajās skolās, sniegtu informāciju mācību un audzināšanas procesa kvalitātes pilnveides pasākumu izstrādei, īstenošanai un kontrolei, veiktu informācijas apmaiņu ar citām valsts un pašvaldību informācijas sistēmām normatīvajos aktos noteiktajos gadījumos. Ievērojot to, ka minētais skaidrojums ir vispārīgs, lūdzam vismaz iekavās norādīt katram datu apstrādes mērķim apstrādājamo personas datu veidus.  | **Ņemts vērā.**  | Papildināts anotācijas I. sadaļas 2. punkts. |
|  | Anotācija. | **Tieslietu ministrijas 02.02.2021. atzinums**:No projekta un noteikumiem Nr. 276 ir secināms, ka kontaktinformācija aptver šādus datus: deklarētās, reģistrētās vai personas norādītās dzīvesvietas adrese, mobilā tālruņa numurs, elektroniskā pasta adrese un oficiālā elektroniskā adrese. Lūdzam skaidrot: 1) kāpēc saziņas nodrošināšanai ir nepieciešami visi minētie saziņas kanāli; 2) vai un kādā veidā tiks pieņemts lēmums, kādā veidā ar personu sazināties; 3) kā tiks aktualizēta informācija par mobilā tālruņa numura vai elektroniskās pasta adreses maiņu VIIS sistēmā? Norādām, ka atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 5. panta 1. punkta d) apakšpunktā nostiprinātajam datu precizitātes principam personas datiem ir jābūt precīziem un, ja vajadzīgs, atjauninātiem; ir jāveic visi saprātīgi pasākumi, lai nodrošinātu, ka neprecīzi personas dati, ņemot vērā nolūkus, kādos tie tiek apstrādāti, bez kavēšanās tiktu dzēsti vai laboti.  | **Ņemts vērā.**  | Papildināts anotācijas I. sadaļas 2. punkts. |
|  | Anotācija. | **Tieslietu ministrijas 02.02.2021. atzinums**:Papildus minētajam lūdzam redakcionāli precizēt anotācijas I sadaļas 2.punktā papildus iekļauto informāciju attiecībā uz atvērtajiem datiem. No šā brīža anotācijā iekļautās informācijas izriet, ka atvērto datu portālā personu dati netiks nosūtīti apkopotā veidā, kas ir pretēji tam veidam, kādā dati tiek iekļauti atvērto datu portālā, kā arī pretēji personas datu aizsardzības pamatprincipiem. | **Ņemts vērā.**  | Papildināts anotācijas I. sadaļas 2. punkts. |
|  | Anotācija. | **Tieslietu ministrijas 02.02.2021. atzinums**:Anotācijas I sadaļas 2. punkta 4. lappusē norādīts, ka "VIIS esošā funkcionalitāte tiek papildināta ar Valsts zemes dienesta Valsts adrešu reģistrā esošo teksta un ģeotelpisko informāciju – adrešu klasifikatora datiem ar adrešu punktu koordinātām un telpiskajiem un teksta sasaistes datiem, kā arī administratīvo teritoriju un teritoriālo vienību robežām (par Latvijas teritoriju)". No šī teikuma izriet, ka Valsts izglītības informācijas sistēmas funkcionalitāte tiek papildināta ar Valsts adrešu reģistra informācijas sistēmas datiem. Vai tas nozīmē, ka Valsts izglītības informācijas sistēmā tiks uzkrāti Valsts adrešu reģistra informācijas sistēmas dati? Līdz ar to nepieciešams precizēt iepriekš minēto teikumu, ka Valsts izglītības informācijas sistēmā esošā funkcionalitāte tiek papildināta ar iespēju lietotājam adreses ievadīšanu Valsts izglītības informācijas sistēmā veikt, izvēloties adresi no adrešu klasifikatora (spēkā esoša, pareizā pierakstā strukturēta adrese). Izglītības iestāžu, tai skaitā izglītības programmu, īstenošanas vietas attēlošanai kartē izmanto adreses punkta koordinātas un administratīvo teritoriju un teritoriālo vienību robežas. Valsts izglītības informācijas sistēmas vajadzībām Valsts adrešu reģistra informācijas sistēmas datus Izglītības un zinātnes ministrija saņem no Valsts zemes dienesta, noslēdzot starpresoru vienošanos.  | **Ņemts vērā.**  | Papildināts anotācijas I. sadaļas 2. punkts. |
| **Valsts sekretāru sanāksmē izsludinātā projekta saskaņošana** |
| 1. | Papildus punkta iekļaušana noteikumu projektā. | **TM 17.12.2020. atzinums:**Saskaņā ar projekta 1.1. apakšpunktu Ministru kabineta 2019. gada 25. jūnija noteikumu Nr. 276 "Valsts izglītības informācijas sistēmas noteikumi"" (turpmāk – noteikumi Nr. 276) izdošanas tiesiskā pamata norāde tiek papildināta ar Starptautisko skolu likuma 12. panta otro daļu. Starptautisko skolu likuma 12. panta otrā daļa noteic, ka  Ministru kabinets nosaka kārtību, kādā starptautiskā skola ievada Valsts izglītības informācijas sistēmā informāciju par starptautisku izglītības programmu, izglītojamiem un pedagogiem, kā arī šīs informācijas saturu. Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 100.2. apakšpunktam noteikumu projekta pirmajā punktā norāda likumā noteikto pilnvarojumu Ministru kabinetam. Ievērojot minēto, lūdzam atbilstoši precizēt noteikumu Nr. 276 1. punktu.  | **Ņemts vērā.** Noteikumu projekts papildināts ar jaunu punktu.  | 3. papildināt noteikumus ar 1.5. apakšpunktu šādā redakcijā:“1.5. nosaka kārtību, kādā starptautiskā skola ievada sistēmā informāciju par starptautisku izglītības programmu, izglītojamiem un pedagogiem, kā arī šīs informācijas saturu.” |
| 2. | 1.2. izteikt 5.1. un 5.2. apakšpunktu šādā redakcijā:“5.1. informācijas uzkrāšanai izglītības jomā un tās publicēšanai sistēmas publiskajā portālā, Latvijas Atvērto datu portālā un citos portālos, nodrošinot informācijas atklātību;5.2. izglītības, sporta un jaunatnes politikas īstenošanas plānošanai, analīzei (tai skaitā, izglītības kvalitātes monitoringam) un uzraudzībai;”; | **VM 15.12.2020. atzinums**:Projekta 1.2. apakšpunktā ietvertais regulējums paredz informācijas uzkrāšanu un publicēšanu ne tikai Valsts izglītības informācijas sistēmā (turpmāk – VIIS), bet arī publiskajā portālā, Latvijas Atvērto datu portālā un citos portālos, padarot informāciju publiski pieejamu sabiedrībai (*noteikumu 5.1. punkts*). Līdz ar to lūdzam precizēt Projekta 1.2. apakšpunktu un anotācijā sniegt skaidrojumu, *kādu informāciju,* ar *kādu mērķi* un *kādā apjomā* plānots publiskot, kā arī to, ciktāl informācijas atklātībā tiks nodrošināta personas datu aizsardzība[[1]](#footnote-1).Saskaņā ar iepriekš pausto, lūdzam arī visā Projektā izvērtēt un nepieciešamības gadījumā precizēt par personu pieprasāmās un VIIS reģistros iekļaujamās, bet, iespējams, arī citos portālos publiskojamās informācijas pieprasījuma (*noteikumu 5.1. punkts*) lietderību un tiesiskumu attiecībā uz personas datu aizsardzību, īpašu vērību veltot Projekta 1.11. un 1.12. apakšpunkta mērķim.**TM 17.12.2020. atzinums**:Projekta 1.2. apakšpunktā, ar kuru noteikumi Nr. 276 tiek papildināti ar 5.1. apakšpunktu, noteikts, ka Valsts izglītības informācijas sistēmas (turpmāk – VIIS) esošā informācija tiks publicēta sistēmas publiskajā portālā, Latvijas Atvērto datu portālā un citos portālos, nodrošinot informācijas atklātību. Tādējādi secināms, ka VIIS datus plānots publicēt atvērto datu veidā. Vienlaikus projekta 1.23. apakšpunktā, ar kuru noteikumi Nr. 276 tiek papildināti ar 30.1 punktu, noteikts, ka VIIS tiešsaistes režīmā no Valsts zemes dienesta Valsts adrešu reģistra datiem iegūst un saglabā Valsts adrešu reģistra datus.Tieslietu ministrijas ieskatā, nav pieļaujama tāda informācijas sistēmas izveide, kas dublē citu informācijas sistēmu datus. Dati glabājami tajā informācijas sistēmā, kurā tie radīti, bet informācijas apmaiņas ietvaros tiek nodrošināta informācijas sistēmu sadarbība un informācijas apmaiņa. Attiecībā uz atvērtajiem datiem vēršam uzmanību, ka minētais jautājums ir skatāms valsts mērogā un datu atvēršana nodrošināma, ja tam ir paredzēts attiecīgs finansējums. Nav pieļaujama situācija, kad atvērto datu veidā VIIS izplatītu datus, kuru pirmavots ir Valsts zemes dienesta informācijas sistēmas, konkrētajā gadījumā Valsts adrešu reģistrs, un kuru izplatīšana saskaņā ar normatīvajiem aktiem ir maksas pakalpojums. Valsts zemes dienesta pārziņā esošo informācijas sistēmu datu atvēršanas iespējas ir cieši saistītas ar iestādes darbības un tā pārziņā esošo informācijas sistēmu darbības nodrošināšanai nepieciešamā finansējuma nodrošināšanu no valsts budžeta līdzekļiem.  Ņemot vērā minēto, aicinām precizēt projektu un tam pievienoto projekta sākotnējās (*ex – ante*) ietekmes novērtējuma ziņojumu (turpmāk – anotācija), konkretizējot, kādus VIIS datus plānots izplatīt atvērto datu veidā, kā arī izslēdzot Valsts zemes dienesta informācijas sistēmu datu saglabāšanu un izplatīšanu atvērto datu veidā.Vienlaikus vēršam uzmanību, ka, lai nodrošinātu noteikumu Nr. 276 7.3., 8.10., 9.4., 11.22., 11.23., 11.24., 12.1.13., 15.7., 17.9. un 17.10. apakšpunktā noteikto uzdevumu izpildi, Valsts zemes dienests ar Izglītības un zinātnes ministriju ir uzsācis sadarbību, kas paredz noslēgt starpresoru vienošanos par Valsts adrešu reģistra informācijas sistēmā uzkrāto datu nodošanu Izglītības un zinātnes ministrijai (turpmāk – starpresoru vienošanās projekts). Starpresoru vienošanās projekts paredz, ka Izglītības un zinātnes ministrija Valsts adrešu reģistra teksta datus un adrešu punktu koordinātas, kā arī valsts administratīvo teritoriju un teritoriālo vienību robežas kā fona datus izmantos, lai veidotu monitoringa indikatora kartes ar izglītības jomu raksturojošajiem datiem Valsts izglītības informācijas sistēmas publiskajā portālā [www.viis.gov.lv](http://www.viis.gov.lv). Starpresoru vienošanās projekts neparedz no Valsts zemes dienesta pārziņā esošā Valsts adrešu reģistra saņemto datu publicēšanu Latvijas Atvērto datu portālā un citos portālos un to nodošanu trešajām personām. | **Ņemts vērā**Datu publicēšana atvērto datu portālā ir aktivitāte, kas paredzēta Eiropas Reģionālās attīstības fondadarbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība"projektā "VIIS attīstība – izglītības monitoringa sistēma" (vairāk informācijas: <https://www.izm.gov.lv/lv/projekts/projekts-viis-attistiba-izglitibas-monitoringa-sistema> ). Minētā ESF projekta ietvaros tiek izveidotas šādas atvērto datu kopas:vismaz šādu datu kopu publicēšanai Latvijas atvērto datu portālā:1) Valsts izglītības informācijas sistēmas klasifikatori;2) Bērni pirmsskolas izglītības programmās;3) Izglītojamie vispārējās pamata un vidējās izglītības programmās;4) Izglītojamie profesionālajās izglītības programmās;5) Pirmsskolas izglītības programmas;6) Vispārējās pamata un vidējās izglītības programmas;7) Profesionālās izglītības programmas;8) Akadēmiskais personāls;9) Mācībspēki pirmsskolas, pamata, vispārējās izglītības un profesionālās izglītības iestādēs;10) Izglītības iestādes;11) Izglītojamo sekmes izglītības programmās;12) Izglītojamo kavējumi izglītības programmās.Personu dati netiek nosūtīti uz atvērto datu portālu tikai apkopotā veidā, piemēram, izglītojamo skaits izglītības programmā – 30, u.tml.Šādai statistisku vai apkopotu datu publicēšanai neredzam nepieciešamību noteikumu projektā noteikt saturu. Izstrādājot projektu ir izvērtēta tajā iekļauto datu atbilstība datu apstrādes mērķim. | Noteikumu projekta redakcija nav mainīta. 4. izteikt 5.1. un 5.2. apakšpunktu šādā redakcijā:“5.1. informācijas uzkrāšanai izglītības jomā un tās publicēšanai sistēmas publiskajā portālā, Latvijas Atvērto datu portālā un citos portālos, nodrošinot informācijas atklātību;5.2. izglītības, sporta un jaunatnes politikas īstenošanas plānošanai, analīzei (tai skaitā, izglītības kvalitātes monitoringam) un uzraudzībai;”;Papildināta anotācija (I.sadaļas 2.punkts). |
| 3. | 1.3. papildināt noteikumus ar 5.8. apakšpunktu šādā redakcijā:“5.8. izglītības iestāžu un sistēmā iekļauto personu anketēšanai un apziņošanai.”;  | **TM 17.12.2020. atzinums:**Projekta 1.3. apakšpunkts, kas papildina noteikumus Nr. 276 ar 5.8. apakšpunktu, paredz, ka, izveidojot sistēmu, tās pārzinis uztur atbilstošu elektronisko vidi izglītības iestāžu un sistēmā iekļauto personu anketēšanai un apziņošanai. Anotācijas I sadaļas 2. punktā ir skaidrots, ka VIIS esošā funkcionalitāte tiek papildināta ar anketu moduli un apziņošanas servisu, kas izstrādāti projekta "VIIS attīstība – izglītības monitoringa sistēma" (Nr. 2.2.1.1/17/I/019) ietvaros, paredzot iespēju sistēmas lietotājiem izveidot un publicēt aptaujas anketas, kā arī izplatīt informāciju, izmantojot VIIS apziņošanas servisu. Anotācijā arī norādīts, ka noteikumu Nr. 276 5.8. apakšpunkts stāsies spēkā 2021. gada 1. maijā saistībā ar projekta "VIIS attīstība – izglītības monitoringa sistēma" noslēgumu. No noteikumu Nr. 276 1. punkta nav izsecināms anketēšanas tiesiskais pamats, kā arī apstrādājamo datu apjoms un datu apstrādes kārtība anketēšanas un apziņošanas mērķim. Ievērojot minēto, lūdzam papildināt anotāciju ar skaidrojumu par anketēšanas un apziņošanas mērķi, tiesisko pamatu, apstrādājamo personas datu kategorijām un datu apstrādes kārtību.  | **Ņemts vērā.**Papildināts noteikumu projekts un anotācijas I.sadaļas, 2.punkts.  | 6. papildināt noteikumus ar 5.8. apakšpunktu šādā redakcijā:“5.8. izglītības iestāžu un sistēmā iekļauto personu anketēšanai un apziņošanai.”; Noteikumu projekts papildināts ar normām, kas nosaka mobilā tālruņa numurs, elektroniskā pasta adrese un oficiālā elektroniskā adreses informācijas dzēšanu.Noteikumu projekts papildināts ar:48. papildināt noteikumus ar 511. punktu šādā redakcijā:“511. Izglītības iestāžu un sistēmā iekļauto personu anketēšanu un apziņošanu var veikt:511.1. izglītības iestāde (par iestādē reģistrētajiem izglītojamiem un pedagogiem);511.2. pašvaldības un izglītības iestāžu dibinātāji (attiecīgi par dibinātajās izglītības iestādēs reģistrētajiem izglītojamiem un pedagogiem);511.3. Izglītības un zinātnes ministrija un tās padotībā esošās valsts pārvaldes iestādes;511.4. citas institūcijas saskaņā ar normatīvajiem aktiem. |
| 4. | 1.5. papildināt noteikumus ar 7.1.6 un 7.1.7 apakšpunktu šādā redakcijā:“7.1.6 izglītības iestādes juridiskās adreses un izglītības programmu īstenošanas vietu adrešu koordinātas saskaņā ar Valsts zemes dienesta Valsts adrešu reģistra datiem;7.1.7 izglītības iestādes norēķinu konta numuru atbilstoši normatīvajiem aktiem par studiju kreditēšanu un reģistrācijas numuru atbilstoši Uzņēmumu reģistra datiem (attiecas uz augstākās izglītības iestādēm).” | **TM 17.12.2020. atzinums:**Lūdzam precizēt projekta 1.5. apakšpunktā izteikto noteikumu Nr. 276 7.1.6 apakšpunktu. Valsts adrešu reģistra informācijas sistēmā tiek uzkrātas adresācijas objektu (ēku, apbūvei paredzētu zemes vienību) adreses, bet netiek uzkrātas juridiskās adreses, kā arī netiek uzturētas adreses koordinātas, bet tiek uzturētas adreses punkta koordinātas. Noteikumu Nr. 276 7.1.6 apakšpunktā vārdus "izglītības programmu īstenošanas vietu adrešu koordinātas" ir nepieciešams aizstāt ar vārdiem "izglītības programmu īstenošanas vieta, kas atrādīta kartē". Papildus lūdzam izvērtēt nepieciešamību noteikumu Nr. 276 7.1.6 apakšpunktā norādīt, ka kartē tiks atrādītas arī izglītības iestāžu atrašanās vietas, jo anotācijas I sadaļas 2. punkta 3. apakšpunktā ir minēts, ka Valsts izglītības informācijas sistēmā esošā funkcionalitāte papildināta ar informāciju par izglītības iestāžu, tai skaitā izglītības programmu īstenošanas vietu, koordinātām.  | **Ņemts vērā.**Precizēta attiecīgā apakšpunkta redakcija.Kartē tiks attēlotas gan juridiskās adreses punkta koordinātas, gan izglītības programmu īstenošanas vietu adrešu koordinātas.  | 8. papildināt noteikumus ar 7.1.6 un 7.1.7 apakšpunktu šādā redakcijā:“7.1.6 izglītības iestādes juridiskās adreses un izglītības programmu īstenošanas vietas (adrešu punktu koordinātas), kas atrādītas kartē saskaņā ar Valsts zemes dienesta Valsts adrešu reģistra datiem;7.1.7 izglītības iestādes norēķinu konta numuru atbilstoši normatīvajiem aktiem par studiju kreditēšanu un reģistrācijas numuru atbilstoši Uzņēmumu reģistra datiem (attiecas uz augstākās izglītības iestādēm).” |
| 5. | 1.13. papildināt noteikumus ar 11.1 punktu šādā redakcijā:“11.1Sistēmā iekļauj šādu informāciju par izglītojamo starptautiskā izglītības programmā:11.11. vārds (vārdi);11.12. uzvārds;11.13. personas kods vai izglītības iestādes piešķirtais personas identifikācijas numurs, kas nesakrīt ar personas kodu (ja personai Latvijā nav piešķirts personas kods);11.14. dzimums;11.15. dzimšanas datums;11.16. dzimšanas apliecības numurs, izdošanas datums, izdevējiestāde (personām līdz 18 gadu vecumam);11.17. pases vai personas apliecības sērija, numurs, izdošanas datums, izdevējiestāde, dokumenta derīguma termiņš;11.18. miršanas datums;11.19. valstiskā piederība un tās veids;11.110. statuss Iedzīvotāju reģistrā;11.111. datums, kad izglītojamais uzņemts izglītības iestādē, un datums, kad tas atskaitīts no izglītības iestādes;11.112. klase, grupa vai kurss, profesionālās ievirzes klase (grupa) atbilstoši izglītības programmai, kuru izglītojamais apgūst;11.113. ziņas par izglītojamā mācību statusu;11.114. iemesls atskaitīšanai no izglītības iestādes;11.115. deklarētās, reģistrētās vai personas norādītās dzīvesvietas adrese, tās aktualizēšanas datums;11.116. faktiskās dzīvesvietas adrese;11.117. vecāki, to personas kods un deklarētās, reģistrētās vai personas norādītās dzīvesvietas adreses (personām līdz 18 gadu vecumam).”; | **TM 17.12.2020. atzinums:**Projekta 1.13. apakšpunkts, ar ko papildina noteikumus Nr. 276 ar 11.1 punktu, nosaka informāciju, ko iekļauj sistēmā par izglītojamo starptautiskā izglītības programmā. Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk - Datu regula) 5. panta 1. punkta a) apakšpunktā ir noteikts datu apstrādes likumības un godprātības princips, t.i., jebkurai personas datu apstrādei ir jābūt tiesiskam pamatam. Godprātības princips būtībā ietver arī visus pārējos principus (likumīgumu, pārredzamību, nolūka ierobežojumu, datu minimizēšanu, precizitāti, glabāšanas ierobežojumu, integritāti un konfidencialitāti, pārskata atbildību), jo tie visi ir vērsti uz to, lai pārzinis nodrošinātu godīgu attieksmi pret datu subjektu – personu, kuras dati tiek apstrādāti. Datu regulas 5. panta c) apakšpunktā ir ietverts datu minimizēšanas princips, proti, personas dati ir adekvāti, atbilstīgi un ietver tikai to, kas nepieciešams to apstrādes nolūkos. Par personas datu apstrādes atbilstību Datu regulai ir atbildīgs pārzinis, un pārzinim katrā konkrētā gadījumā ir jāvērtē, vai pastāv tiesisks mērķis plānotajai personas datu apstrādei, vai šo mērķi var sasniegt ar iecerēto personas datu apstrādi un vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot tos vispār.  Ievērojot minēto, lūdzam anotācijā skaidrot projekta 1.13. apakšpunktā ietverto personas datu apstrādes mērķi un apjomu. Ja datu apstrādes mērķis par izglītojamo starptautiskā izglītības programmā atbilst noteikumu Nr. 276 11. punktam, tad lūdzam to norādīt anotācijā.  | **Ņemts vērā.**Papildināts anotācijas I.sadaļas 2.punkts.  | 19. papildināt noteikumus ar 11.1 punktu šādā redakcijā:“11.1Sistēmā iekļauj šādu informāciju par izglītojamo starptautiskā izglītības programmā:11.11. vārds (vārdi);11.12. uzvārds;11.13. personas kods vai izglītības iestādes piešķirtais personas identifikācijas numurs, kas nesakrīt ar personas kodu (ja personai Latvijā nav piešķirts personas kods);11.14. dzimums;11.15. dzimšanas datums;11.16. dzimšanas apliecības numurs, izdošanas datums, izdevējiestāde (personām līdz 18 gadu vecumam);11.17. pases vai personas apliecības sērija, numurs, izdošanas datums, izdevējiestāde, dokumenta derīguma termiņš;11.18. miršanas datums;11.19. valstiskā piederība un tās veids;11.110. statuss Iedzīvotāju reģistrā;11.111. datums, kad izglītojamais uzņemts izglītības iestādē, un datums, kad tas atskaitīts no izglītības iestādes;11.112. klase, grupa vai kurss, profesionālās ievirzes klase (grupa) atbilstoši izglītības programmai, kuru izglītojamais apgūst;11.113. ziņas par izglītojamā mācību statusu;11.114. iemesls atskaitīšanai no izglītības iestādes;11.115. deklarētās, reģistrētās vai personas norādītās dzīvesvietas adrese, tās aktualizēšanas datums;11.116. faktiskās dzīvesvietas adrese;11.117. vecāki, to personas kods un deklarētās, reģistrētās vai personas norādītās dzīvesvietas adreses (personām līdz 18 gadu vecumam).”; |
| 6. | 1.12. papildināt noteikumus ar 11.25.2 apakšpunktu šādā redakcijā:“11.25.2 pazīme, ka izglītojamais dzīvo dienesta viesnīcā;”; | **IM 28.12.2020. atzinums:**  Ar projekta 1.12.apakšpunktu paredzēts papildināt Ministru kabineta 2019.gada 25.jūnija noteikumus Nr.276 “Valsts izglītības informācijas sistēmas noteikumi” ar 11.25.2 apakšpunktu, paredzot, ka Valsts izglītības informācijas sistēmā par izglītojamo (izņemot studējošo augstākās izglītības programmā un pieaugušo neformālās izglītības programmā) iekļauj pazīmi, ka izglītojamais dzīvo dienesta viesnīcā. Projekta sākotnējās ietekmes novērtējuma ziņojuma (anotācijas) I sadaļas 2.punktā norādīts, ka atbilstoši normatīvajam regulējumam par profesionālās izglītības programmu īstenošanas izmaksu minimumu uz vienu izglītojamo, izglītības iestādēm no valsts budžeta tiek piešķirts finansējums dienesta viesnīcas uzturēšanas izmaksu segšanai, kas tiek aprēķināts uz vienu dienesta viesnīcā dzīvojošo izglītojamo gadā. Tāpat arī saskaņā ar Izglītības un zinātnes ministrijas reglamentu valsts sekretārs atbild par ministrijai piekritīgo nekustamo īpašumu tiesisku un lietderīgu apsaimniekošanu un izmantošanu, attiecīgi ministrijai ir jābūt pieejamai informācijai par tai piekritīgā nekustamā īpašuma, t.sk. dienesta viesnīcu izmantošanu. Dati par dienesta viesnīcās dzīvojošajiem izglītojamajiem tiks izmantoti, lai apzinātu dienesta viesnīcas piepildījumu un noslodzi, kā arī lai nodrošinātu piešķirtā finansējuma izlietojuma lietderību. Ministru kabineta 2007.gada 2.oktobra noteikumi Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, kas ietver regulējumu par Latvijas izglītības klasifikācijā iekļauto profesionālās pamatizglītības, arodizglītības un profesionālās vidējās izglītības programmu īstenošanas izmaksu minimumu uz vienu izglītojamo (gadā), atbilstoši to 1.1 punktā noteiktajam, neattiecas uz Iekšlietu ministrijas sistēmā esošajām koledžām. Arī Ministru kabineta 2006.gada 12.decembra noteikumi Nr.994 “Kārtība, kādā augstskolas un koledžas tiek finansētas no valsts budžeta līdzekļiem”, kas nosaka kārtību, kādā augstskolas un koledžas tiek finansētas no valsts budžeta līdzekļiem, saskaņā ar to 3.punktu uz Iekšlietu ministrijas sistēmā esošajām koledžām nav attiecināmi. Ņemot vērā minēto, kā arī to, ka Iekšlietu ministrijai netiek piešķirts finansējums, lai segtu izglītojamo izvietošanu dienesta viesnīcās, izteikt projekta 1.12.apakšpunktā ietverto Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 11.25.2 apakšpunktu šādā redakcijā: “11.25.2 pazīme, ka izglītojamais dzīvo dienesta viesnīcā (izņemot Iekšlietu ministrijas sistēmas koledžās);”. Tāpat vēršam uzmanību, ka Iekšlietu ministrijas sistēmas koledžas nesedz izglītojamajiem dienesta viesnīcu izmaksas, bet to sedz paši izglītojamie no personīgajiem līdzekļiem saskaņā ar attiecīgajiem maksas pakalpojumu cenrāžiem. Būtiski norādīt, ka minētajiem izglītojamiem ir Iekšlietu ministrijas sistēmas iestāžu amatpersonas ar speciālo dienesta pakāpi statuss un tie saņem normatīvajos aktos paredzēto atlīdzību, nevis stipendiju. | **Ņemts vērā.** Precizēta attiecīgās normas redakcija.  | 18. papildināt noteikumus ar 11.25.2 apakšpunktu šādā redakcijā:“11.25.2 pazīme, ka izglītojamais dzīvo dienesta viesnīcā (izņemot Iekšlietu ministrijas sistēmas koledžās);”; |
| 7. | Papildus punkta iekļaušana noteikumu projektā. | **LM 15.12.2020. vēstule**:Lūdzam papildināt noteikumu projektu ar uzskaitījumu par ziņām, kādas uzkrājamas Valsts izglītības informācijas sistēmā (turpmāk – VIIS) par asistenta pakalpojumu izglītības iestādē.Noteikumu projekta 1.11.punkts paredz papildināt noteikumus ar 11.12.1 apakšpunktu šādā redakcijā: “11.12.1 informācija par izglītojamam pieprasītajiem asistenta pakalpojumiem saskaņā ar normatīvo aktu par kārtību, kādā piešķir un finansē asistenta pakalpojumu izglītības iestādēs;”. Tādējādi saprotams, ka uzkrājamie datu lauki un pazīmes ir nosauktas Ministru kabineta (turpmāk – MK) 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē”. Taču ne spēkā esošajā noteikumu redakcijā, ne [noteikumu projektā "Grozījumi Ministru kabineta 2012.gada 9. oktobra noteikumos Nr. 695 "Kārtība, kādā piešķir un finansē asistenta pakalpojumu izglītības iestādē""](https://eportfelis.mk.gov.lv/eportfelis/DesktopModules/NOpenDocument.aspx?tabindex=0&tabid=8&BriefcaseID=39404&mid=38&SubjectID=40400535) (TA-2539), kas iekļauts MK 17. decembra sēdes darba kārtībā, netiek sniegts pazīmju uzskaitījums, kādas ziņas par izglītojamo, kurš saņem asistenta pakalpojumu izglītības iestādē, ir ievadāmas VIIS.Vēršam uzmanību, ka sākotnēji izsludinātajā [noteikumu projektā "Grozījumi Ministru kabineta 2012.gada 9.oktobra noteikumos Nr.695 "Kārtība, kādā piešķir un finansē asistenta pakalpojumu izglītības iestādē""](https://eportfelis.mk.gov.lv/eportfelis/DesktopModules/NOpenDocument.aspx?tabindex=0&tabid=8&BriefcaseID=39404&mid=38&SubjectID=40400535) (TA-2539) bija paredzēts noteikumos uzskaitīt, kādas ziņas ir uzkrājamas. Taču, ņemot vērā Tieslietu ministrijas iebildumu, ka informāciju par izglītojamo ietver VIIS un attiecīgi tā būtu uzskaitāma Valsts izglītības informācijas sistēmas noteikumos, saskaņotajā noteikumu projekta redakcijā šis punkts nav iekļauts. | **Ņemts vērā.**Noteikumu projekts papildināts.  | 1.14. papildināt noteikumus ar 11.12.1 apakšpunktu šādā redakcijā: “11.12.1ziņas par izglītojamam pieprasītajiem asistenta pakalpojumiem:11.12.1 1. laika periods, par kuru tiek pieprasīti finanšu līdzekļi asistenta pakalpojuma nodrošināšanai;11.12.1 2. personas vārds, uzvārds, personas kods, kura sniedz asistenta pakalpojumu, kā arī asistenta pakalpojuma sniegšanas laika periods;11.12.1 3. līguma datums un līguma numurs, kas noslēgts starp izglītības iestādi un personu, kas sniedz asistenta pakalpojumu;11.12.1 4. asistenta faktiski nostrādāto stundu skaits mēnesī;”; |
| 8.  | 1.23. Papildināt noteikumus ar 30.1 punktu šādā redakcijā“30.1 Atbilstoši sistēmā ievadītai izglītības iestādes juridiskajai adresei un izglītības programmu īstenošanas vietu adresēm sistēma tiešsaistes režīmā no Valsts zemes dienesta Valsts adrešu reģistra datiem iegūst un saglabā 7.1.6 apakšpunktā minēto informāciju.” | **TM 17.12.2020. atzinums:** Lūdzam precizēt projekta 1.23. apakšpunktā izteikto noteikumu Nr. 276 30.1 punktu. Starpresoru vienošanās projekts paredz, ka Valsts izglītības informācijas sistēmā visa veida adrešu ievadei būs iespēja izvēlēties adresi no klasifikatora, kā arī izmantot saņemtos adrešu datus adrešu kārtošanai Valsts izglītības informācijas sistēmā. Līdz ar to, Tieslietu ministrijas ieskatā, ir nepietiekami norādīt atsauci tikai uz noteikumu Nr. 276 7.1.6 apakšpunktu. Noteikumu Nr. 276 30.1 punktā nepieciešams noteikt, ka Valsts zemes dienests no Valsts adrešu reģistra informācijas sistēmas Valsts izglītības informācijas sistēmai sniedz šādu teksta un ģeotelpisko informāciju – adrešu klasifikatora datus ar adrešu punktu koordinātām un telpiskajiem un teksta sasaistes datiem, kā arī administratīvo teritoriju un teritoriālo vienību robežas (par Latvijas teritoriju). | **Ņemts vērā.**Precizēta attiecīgā punkta redakcija.  | Papildināt noteikumus ar 30.1 punktu šādā redakcijā“30.1 Sistēmas pārzinis no Valsts zemes dienesta saņem adrešu klasifikatora datus ar adrešu punktu koordinātām un telpiskajiem un teksta sasaistes datiem, kā arī administratīvo teritoriju un teritoriālo vienību robežas (par Latvijas teritoriju). |
| 9. | 1.29. papildināt 40. punktu ar otro teikumu šādā redakcijā:“Ja personai nav piešķirts Latvijas Republikas personas kods, šajā punktā minētās ziņas ievada izglītības iestāde, kura reģistrē sistēmā attiecīgo personu.”; | **VM 15.12.2020. atzinums**:VM ieskatā Projekta 1.29. apakšpunktā ir tikai daļēji atklāts VIIS informācijas sinhronizācijas process. Tādēļ lūdzam anotācijā sniegt skaidrojumu par VIIS reģistru un Iedzīvotāju reģistra darbības sinhronizācijas iespējām, sinhronizācijas procesa secību un katras institūcijas atbildību pēc tam, kā izglītības iestāde būs sistēmā reģistrējusi personu ar izglītības iestādes identifikācijas numuru, norādot: 2.1. *vai* notiks un *kā* notiks noteikumu 40. punktā pieprasītās un izglītības iestādes ievadītās informācijas sinhronizācija gadījumos, kad studējošais būs imatrikulēts augstskolā[[2]](#footnote-2) vēl pirms tam, kā Pilsonības un migrācijas lietu pārvalde studējošajam piešķirto Latvijas personas kodu būs ievadījusi Iedzīvotāju reģistrā,2.2. *ar kuru* reģistru – VIIS Studējošo un absolventu reģistru *vai* VIIS Ārvalstīs izsniegto izglītības dokumentu reģistru, *vai* abiem – Iedzīvotāju reģistra informācija tiks sinhronizēta;2.3. *kura institūcija* un *kad* šo sinhronizāciju nodrošinās. Saskaņā ar iepriekš pausto, lūdzam izvērtēt iespēju par Projekta 1.29. apakšpunkta papildināšanu vai jauna *prim* punkta iekļaušanu, kurā vienuviet tiktu atklāts informācijas sistēmu datu sinhronizācijas process, norādīts katras institūcijas iesaistes ietvars un sniegts skaidrojums par identifikācijas koda nomaiņu uz personas kodu[[3]](#footnote-3), kā arī izglītības dokumentos noteiktā personas koda ierakstu ārvalstu pilsoņiem, kuri to nav pieprasījuši. Papildus norādām uz nepieciešamību definēt vienotas prasības identifikācijas numuru ģenerēšanai, tādējādi izslēdzot pat teorētisku iespējamību, ka vairākām personām varētu būt identiski dažādu izglītības iestāžu piešķirtie identifikācijas numuri.  | **Ņemts vērā, sniedzot skaidrojumu izziņā.**Sinhronizācija ar Iedzīvotāju reģistru notiek ievadot jaunu personu VIIS. Gadījumā, ja personas kods, kuru norādījusi izglītības iestāde tiek atrasts iedzīvotāju reģistrā, tiek izmantoti Iedzīvotāju reģistra personu dati un tie tiek saglabāti VIIS atbilstoši Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi” noteiktajam. Ja personas kods nav atrasts iedzīvotāju reģistrā, tad tiks izmantoti izglītības iestādes iesniegtie dati. Ja persona, kas uzsākusi studijas augstākās izglītības iestādē pirms personas koda iegūšanas no Iedzīvotāju reģistra, tad augstākās izglītības iestāde nemainot identifikatoru izglītības iestādē, ievada šīs personas datus ar personas kodu, kas ir augstskolas rīcībā, jo studējošajam ir pienākums paziņot par personas datu izmaiņām augstākās izglītības iestādei. Ja studējošais šo nav izdarījis augstskola turpina datus ievadīt ar tās piešķirto identifikatoru (tāpat kā pirmajā ievades reizē, kad studējošajam nebija piešķirta Latvijas Republikas personas koda). Informācija pēc vienotiem principiem tiks sinhronizēta gan ar Studējošo un absolventu reģistru, gan ar Ārvalstīs izsniegto izglītības dokumentu reģistru. Datu sinhronizācija ir automātisks process, kuru nodrošina VIIS izsaucot Iedzīvotāju reģistra tīmekļa pakalpes datu apmaiņai. Pašreizējā Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” redakcija jau nosaka kādu informāciju par studējošo vai kandidātu uzņemšanai izglītības iestādē, kā arī jau ir noteikts kāda informācija tiek saņemta no Iedzīvotāju reģistra. Datu sinhronizācija notiek automātiski. Noteikumu projekts neparedz izmaiņas šīs informācijas apmaiņā.  | 43. papildināt 40. punktu ar otro teikumu šādā redakcijā:“Ja personai nav piešķirts Latvijas Republikas personas kods, šajā punktā minētās ziņas ievada izglītības iestāde, kura reģistrē sistēmā attiecīgo personu.”; |
| 10. | 1.35. papildināt noteikumus ar 57.7.1 apakšpunktu šādā redakcijā:“57.7.1 šo noteikumu 11.12.1 un 11.25.2 apakšpunktā minēto informāciju – divus gadus pēc izglītojamā statusa beigām konkrētajā izglītības iestādē;”; | **TM 17.12.20020. atzinums:**Informējam, ka datu glabāšana ir uzskatāma par personas datu apstrādi Datu regulas 4. panta 2. apakšpunkta izpratnē. Saskaņā ar Datu regulas 5. panta 1. punkta e) apakšpunktu pārzinim jānodrošina personas datu glabāšana tik ilgi, cik tas ir objektīvi nepieciešams nolūkiem, kādiem personas dati tiek apstrādāti. Ievērojot to, ka projekta 1.35. apakšpunkts paredz informāciju glabāt divus gadus pēc izglītojamā statusa beigām konkrētajā izglītības iestādē, lūdzam anotācijā pamatot minēto datu glabāšanas ilgumu. | **Ņemts vērā.**Papildināts anotācijas I.sadaļas 2.punkts. | 53. 57. punktā:53.1. papildināt 57.2. apakšpunktu aiz vārda “apliecību” ar vārdiem un skaitli “un šo noteikumu 11.24.1  apakšpunktā minēto informāciju”;53.2. papildināt noteikumus ar 57.7.1 un 57.7.2 apakšpunktu šādā redakcijā:“57.7.1 šo noteikumu 11.12.1 un 11.25.2 apakšpunktā minēto informāciju – divus gadus pēc izglītojamā statusa beigām konkrētajā izglītības iestādē;”“57.7.2 šo noteikumu 11.23.1 un 11.24.1 apakšpunktā minēto informāciju – sešus mēnešus pēc izglītojamā statusa beigām;”53.3. papildināt noteikumus ar 57.9.1 apakšpunktu šādā reakcijā:“57.9.1 šo noteikumu 15.7.1 un 17.13. apakšpunktā minēto informāciju – sešus mēnešus pēc pedagoģiskā personāla statusa beigām;” |
| 11. | 1.39. papildināt noteikumus ar 69.1 punktu šādā redakcijā:“69.1Lietotājs par problēmām darbā ar sistēmu veic rakstisku pieteikumu lietotāju atbalsta risinājumā. Atbalsta risinājuma elektroniskā pasta adrese ir pieejama publiski sistēmā.”; | **VM 15.12.2020. atzinums**:Saskaņā ar izglītības iestāžu sniegto informāciju, nereti vairākas stundas vadītie dati un informācija VIIS vienkārši pazūd, un darbs jāsāk no jauna. Līdz ar to lūdzam Projekta 1.39. apakšpunktu papildināt ar risinājumu par iespējām pieteikt ne tikai tehnisku, bet arī operatīvi pieejamu konsultatīvu palīdzību. | **Ņemts vērā, sniedzot skaidrojumu.**Noteikumu projektā minētais lietotāju atbalsta risinājums attiecas uz visa veida problēmu pieteikumiem – gan tehniskiem, gan konsultatīviem.  | 58. papildināt noteikumus ar 69.1 punktu šādā redakcijā:“69.1Lietotājs par problēmām darbā ar sistēmu veic rakstisku pieteikumu lietotāju atbalsta risinājumā. Atbalsta risinājuma elektroniskā pasta adrese ir pieejama publiski sistēmā.”; |
| 12. | 1.40. papildināt noteikumus ar 77., 78. un 79. punktu šādā redakcijā:“77. Šo noteikumu 5.8. apakšpunkts stājas spēkā 2021. gada 1. maijā.78. Šo noteikumu 8.1, 11.1, 19.1 punktu, 32.2.1 apakšpunktu, grozījumus 35. un 37. punktā attiecībā uz 11.1 punktu sāk piemērot ar 2021. gada 1. februārī.79. Sistēma tiešsaistes režīmā no Iedzīvotāju reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1. augustu.” | **TM 17.12.2020. atzinums:**Projekta 1.40. apakšpunktā izteiktais noteikumu Nr. 276 78. punkts noteic, ka šo noteikumu 8.1, 11.1, 19.1 punktu, 32.2.1  apakšpunktu, grozījumus 35. un 37. punktā attiecībā uz 11.1 punktu sāk piemērot ar 2021. gada 1. februāri. Savukārt projekta 1.40. apakšpunktā izteiktais noteikumu Nr. 276 79. punkts noteic, ka sistēma tiešsaistes režīmā no Iedzīvotāju reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1. augustu. Ievērojot minēto, lūdzam atbilstoši papildināt anotāciju ar pamatojumu minētajās tiesību normās noteiktajiem piemērošanas termiņiem. | **Ņemts vērā.**Papildināts anotācijas I.sadaļas 2.punkts. Svītrotas normas, kas paredz noteikumu stāšanos spēkā 2021.gada 1.februārī.  | 59. papildināt noteikumus ar 77., 78., 79. un 80. punktu šādā redakcijā:“77. Šo noteikumu 5.8. apakšpunkts stājas spēkā 2021. gada 1. maijā.79. Līdz attiecīgās sistēmas funkcionalitātes nodrošināšanai izglītības iestādes sistēmā neievada šo noteikumu 11.12.1 3. un 11.12.1 4. apakšpunktā minēto informāciju. 80. Sistēma tiešsaistes režīmā no Iedzīvotāju reģistra iegūst un saglabā sistēmā šo noteikumu 12.1.6.1 apakšpunktā minēto informāciju, sākot ar 2021. gada 1. augustu.”. |
| 13. | 2. Noteikumi stājas spēkā 2021. gada 2. janvārī. | **TM 17.12.2020. atzinums:**Projekta 2. punktā ietverta norāde uz noteikumu spēkā stāšanās laiku, kas paredz, ka noteikumi stāsies spēkā 2021. gada 2. janvārī. Vēršam uzmanību, ka 2020. gada 26. novembra Valsts sekretāru sanāksmē (prot. Nr. 47 32. §) tika pieņemts zināšanai, ka 2020. gada pēdējā Ministru kabineta sēde tiks organizēta 15. decembrī, savukārt nākamā kārtējā Ministru kabineta sēde provizoriski plānota 2021. gada 5. janvārī. Saskaņā ar Oficiālo publikāciju un tiesiskās informācijas likuma 9. panta ceturto daļu normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Ievērojot minēto, lūdzam precizēt projekta 2. punktā ietverto norādi uz noteikumu spēkā stāšanās laiku, lai tas nebūtu pretrunā Oficiālo publikāciju un tiesiskās informācijas likuma 9. panta ceturtajai daļai. | **Ņemts vērā.** | Attiecīgsais punkts svītrots no noteikumu projekta. Noteikumu projekts stājas spēkā nākamajā dienā pēc publicēšanas. |
| 14. | Ministru kabineta 2019.gada 25.jūnija noteikumi Nr.276 "Valsts izglītības informācijas sistēmas noteikumi". | **VARAM 18.12.2020. vēstule:**Noteikumu 3. punktā minēts, ka sistēmas sastāvdaļa ir informācijas resurss "Valsts vienotās obligāto izglītības vecumu sasniegušo bērnu uzskaites datubāze". VARAM vērš uzmanību, ka atbilstoši Ministru kabineta 2019.gada 5.novembra noteikumu Nr.523 “Valsts informācijas resursu, sistēmu un sadarbspējas informācijas sistēmas noteikumi” 31. punktam visiem valsts informācijas sistēmu pārziņiem līdz 2020.gada 9.augustam bija jāaktualizē informācija Valsts informācijas resursu, sistēmu un sadarbspējas informācijas sistēmā (turpmāk - VIRSIS) informācija par savā pārziņā esošajām valsts informācijas sistēmām. Informēju, ka informācija VIRSIS par informācijas resursu “Valsts vienotās obligāto izglītības vecumu sasniegušo bērnu uzskaites datubāze” nav aktualizēta.Lūdzu nodrošināt informācijas aktualizēšanu VIRSIS par “Valsts vienotās obligāto izglītības vecumu sasniegušo bērnu uzskaites datubāze”. | Ņemts vērā.Informācija VIRSIS papildināta. | Noteikumu projekts nav mainīts.  |
| 15. | Anotācija. | **VARAM 18.12.2020. vēstule:**Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam atbilstoši MK instrukcijas Nr. 19 14.4. apakšpunktā noteiktajam anotācijas I. sadaļas 2. punktā norādīt pilnveidoto pakalpojumu nosaukumus. 3. Pēc noteikumu projekta spēkā stāšanās, lūdzam pakalpojuma turētājam nodrošināt valsts pārvaldes pakalpojumu aprakstu ievietošanu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu.  | Iebildums neattiecas uz noteikumu projektu, jo noteikumu projektā iekļautais regulējums neparedz izmaiņas e-pakalpojumos.  | Papildināta anotācija, norādot informāciju I.sadaļas 4.punktā.  |
| 16. | Anotācija | **TM 17.12.2020**:Starpresoru vienošanās projekts neparedz Valsts adrešu reģistra informācijas sistēmas datu nodošanu tiešsaistē (starpresoru vienošanās projektā iekļautais datu nodošanas veids – CSV formāta datnes un SHP formāta datnes tiks nodotas uz FTP servera, kas nav tiešsaistes režīms). Ievērojot minēto, lūdzam precizēt anotācijas I sadaļas 2. punkta 3. apakšpunktā ietverto tekstu "VIIS esošā funkcionalitāte tiek papildināta ar Valsts zemes dienesta Valsts adrešu reģistrā esošo informāciju par izglītības iestāžu, tai skaitā izglītības programmu īstenošanas vietu, koordinātām, sniedzot iespēju ar izglītības jomu saistītos datus attēlot kartēs. Projekts paredz, ka šie dati tiek iegūti un saglabāti tiešsaistes režīmā no Valsts zemes dienesta Valsts adrešu reģistra datiem", norādot, ka "VIIS esošā funkcionalitāte tiek papildināta ar iespēju lietotājam adreses ievadīšanu Sistēmā veikt, izvēloties adresi no adrešu klasifikatora (spēkā esoša, pareizā pierakstā strukturēta adrese). Izglītības iestāžu, tai skaitā izglītības programmu, īstenošanas vietas attēlošanai kartē izmanto adreses punkta koordinātas un administratīvo teritoriju un teritoriālo vienību robežas. Sistēmas vajadzībām Valsts adrešu reģistra informācijas sistēmas datus Izglītības un zinātnes ministrija saņem no Valsts zemes dienesta, noslēdzot starpresoru vienošanos". | **Ņemts vērā.**Papildināts anotācijasI.sadaļas 2.punkts. | Papildināts anotācijasI.sadaļas 2.punkts. |
|  |  |  |  |  |

|  |  |
| --- | --- |
|  |  |

Kaspars Veldre

|  |
| --- |
| (par projektu atbildīgās amatpersonas vārds un uzvārds) |
| Informācijas tehnoloģiju un nodrošinājuma departamenta pakalpojumu vadītājs |
| (amats) |
| 67047857 |
| (tālruņa un faksa numurs) |
| kaspars.veldre@izm.gov.lv |
| (e-pasta adrese) |

1. EIROPAS PARLAMENTA UN PADOMES REGULA (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) [↑](#footnote-ref-1)
2. Eiropas Savienības un Eiropas Ekonomikas zonas pilsoņiem ir tiesības uzturēties un studēt Latvijā, neveicot imigrācijas procedūras un nesaņemot Latvijas personas kodu.

MK 30.08.2011. noteikumi Nr. 675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā”. [↑](#footnote-ref-2)
3. MK 16.04.2013. noteikumi Nr. 202 “Kārtība, kādā izsniedz valsts atzītus augstāko izglītību apliecinošus dokumentus” 1., 2., 3., 4. un 5. pielikuma diplomu paraugu 3. lappuse. Kopīgā diploma parauga (6. pielikums) 3. lappusē diploma ieguvēja personas kods nav paredzēts. [↑](#footnote-ref-3)